Държавен вестник, бр. 18, 2017 г., стр. 5

БРОЙ  18	
Д Ъ Р Ж А В Е Н  В Е С Т Н И К 	
СТР.  5  
проверка на професионалната квалификация 
в тази държава членка, органът, отговарящ за 
заявленията за европейска професионална кар-
та, издава европейската професионална карта 
в срок 21 дни от датата на потвърждението за 
получаване на заявление по чл. 9, ал. 1.
(2) В случаите по чл. 9, ал. 2 срокът по ал. 1 
започва да тече от момента на предоставяне 
на исканите допълнителни документи.
Чл. 12. Органът, отговарящ за заявленията 
за европейска професионална карта, изпраща 
незабавно издадената по реда на чл. 11, ал. 1 
европейска професионална карта до съответния 
компетентен орган в другата държава членка 
и уведомява за това заявителя.
Чл. 13. (1) В случаите на предоставяне на 
услуги на временен или случаен принцип без 
предварителна проверка на професионалните 
квалификации европейската професионална 
карта има срок на валидност 18 месеца считано 
от датата на издаване.
(2) Ако притежателят на европейска професи-
онална карта желае да продължи да предоставя 
услуги след изтичането на 18-месечния срок, 
той информира за това съответния компетентен 
орган. Срокът на европейската професионална 
карта може да бъде удължаван за следващи 
18 месеца.
(3) Ако притежателят на европейска про-
фесионална карта желае да предоставя услуги 
в други държави членки, различни от първо-
начално посочените в заявлението по чл. 6, 
ал. 1, той може да подаде заявление за такова 
допълване.
(4) В случаите по ал. 2 и 3 заявителят за-
дължително предоставя информация относно 
съществени промени в информацията, посочена 
в Информационната система на вътрешния 
пазар, която може да бъде изискана от орга-
на, отговарящ за заявленията за европейска 
професионална карта, в Република България.
(5) Органът, отговарящ за заявленията за 
европейска професионална карта, изпраща 
актуализираната европейска професионална 
карта до съответния компетентен орган в 
приемащата държава членка.
Раздел ІІІ
Издаване на европейска професионална кар-
та при установяване или за предоставяне на 
услуги на временен или случаен принцип с 
предварителна проверка на професионалните 
квалификации
Чл. 14. (1) Когато притежател на профе-
сионална квалификация по чл. 2, ал. 1 желае 
издаването на европейска професионална карта 
с цел установяване или предоставяне на услуги 
на временен или случаен принцип в друга дър-
жава членка за професии, за упражняването на 
които се изисква проверка на професионалните 
квалификации в тази държава членка, органът, 
отговарящ за заявленията за европейска про-
фесионална карта, в срок 30 дни от датата на 
потвърждаването за получаване на заявление 
по чл. 9, ал. 1 извършва проверката по чл. 8, 
ал. 1 на документите в досието на заявителя в 
Информационната система на вътрешния пазар.
(2) В случаите по чл. 9, ал. 2 срокът по ал. 1 
започва да тече от момента на предоставяне 
на исканите допълнителни документи.
(3) След извършване на проверката по чл. 8, 
ал. 1 органът, отговарящ за заявленията за 
европейска професионална карта, незабавно 
препраща на компетентния орган на приемаща-
та държава членка заявлението по чл. 6, ал. 1, 
като едновременно с това уведомява заявителя 
за статуса на заявлението.
Чл. 15. (1) В случаите на чл. 4, ал. 1 при 
признаване въз основа на придобит професио­
нален опит по глава втора, на автоматично 
признаване на професионални квалификации 
по глава трета и на автоматично признаване 
на професионални квалификации въз основа на 
общи принципи на обучението по глава трета 
„а“ от Закона за признаване на професионални 
квалификации органът, компетентен за издава-
нето на европейска професионална карта, ре-
шава дали да издаде европейска професионална 
карта с цел установяване на територията на 
Република България по заявление, препратено 
от компетентния орган на държавата членка 
по произход, в срок 30 дни от получаването на 
заявлението от тази държава членка.
(2) При основателно съмнение органът, ком-
петентен за издаването на европейска професи-
онална карта, може да поиска от компетентния 
орган на държавата членка, който е препратил 
заявлението, допълнителна информация или 
предоставяне на заверено копие на документ.
(3) В случаите по ал. 2, когато компетен-
тен орган на държава членка направи такова 
искане до орган, отговарящ за заявленията за 
европейска професионална карта в Република 
България, последният изпраща исканата инфор-
мация или документ до компетентния орган 
на държавата членка, който ги е поискал, в 
14-дневен срок.
(4) Срокът по ал. 1 тече независимо от 
искането за допълнителна информация или 
документ по ал. 2.
Чл. 16. (1) В случаите на признаване с 
цел предоставяне на услуги при регулирани 
професии, имащи последици за общественото 
здраве и безопасност, които не се ползват от 
автоматично признаване на професионални 
квалификации по глава трета или признаване 
след преминаване на стаж за приспособяване 
или полагане на изпит по чл. 29, ал. 1 от Закона 
за признаване на професионални квалификации, 
органът, компетентен за издаването на евро-
пейска професионална карта, взема решение 
дали да издаде европейска професионална 
карта, или да изиска от заявителя да премине 
стаж за приспособяване, или да положи изпит 
за признаване на правоспособност в двумесе-
чен срок от получаването на заявлението от 
препращащия компетентен орган на държавата 
членка по произход.